Lav et referat af nedenstående tekst:

Tekst:
Der var gang i narkoproduktionen i stor stil, da politiet den 9. november 2020 bankede på en adresse i Dronninglund-området. På adressen afslørede politiet nemlig, hvad der kun kan betegnes som en regulær narkofabrik. Nu står to mænd på 32 og 47 år tiltalt i retten i Hjørring for at have fremstillet langt over 50 kilo amfetaminsulfat, der betegnes som et særlig farligt euforiserende stof. De to mænd er derfor tiltalt efter den hårde paragraf i straffeloven, §191, der handler om besiddelse af narko med henblik på videresalg. Politi beslagde snifferør og vacuumposer Ifølge anklageskriftet i sagen fandt politiet på adressen ved Dronninglund en komplet fabrik, lige fra fra fremstilling af narkoen, til den var klar til salg i poser. Politiet beslaglagde eksempelvis murerbaljer samt en bormaskine med en blander af den slags, man normalt bruger til at blande cement. Desuden var der dunkevis af forskellige væsker og andre ting, der vidnede om narkoproduktion i større stil. Digitalvægte, målebægre, pakker med vacuumposer og snifferør var også på den lange liste af ting, der blev beslaglagt. Det er uvist, hvordan de to tiltalte forholder sig til tiltalen imod dem, men det forventes at komme frem som noget af det første, når sagen kører ved retten i Hjørring tirsdag den 24. august og onsdag 25. august.

Referat:
To mænd blev sidste år sigtet for at have fremstillet over 50 kilo amfetaminsulfat. Nu nærmer den store narkosag sig en afgørelse.